મધ્ય પ્રદેશના વિસ્તારોમાં ઓછો વરસાદ થવાથી નર્મદા નદીના પાણીની આવકમાં નોંધપાત્ર ઘટાડો થયો છે. પરિણામે નર્મદા યોજનાના ભાગીદાર ચારેય રાજ્યોને નર્મદા યોજના હેઠળ મળતાં પાણીમાં ઘટ આવી છે. ગુજરાતને ફાળે ૯ મિલિયન એકર ફીટના બદલે ૪.૭૧ મિલિયન એકર ફીટ પાણીની ફાળવણી કરવામાં આવી છે. મતલબ કે જેટલંુ પાણી મળવંુ જોઈએ તેના આશરે પ૦ ટકા જેટલું પાણી ઓછું મળશે. સરદાર સરોવરમાં આ સમયગાળા દરમિયાન ૧ર૦૦૦થી ૧૮૦૦૦ ક્યુસેક પાણીનો આવરો રહેતો હોય છે, તેના બદલે હાલ ૧૦૦૦થી ૩૦૦૦ ક્યુસેક પાણીનો આવરો રહ્યો છે. નર્મદા આધારિત પીવાના પાણીની યોજના અને સિંચાઈ યોજના બંનેને આ વર્ષે મોટી ઘટ પડશે. ઉનાળામાં સૌરાષ્ટ્રનાં અનેક શહેરો અને ગામોમાં માત્ર નર્મદા આધારિત યોજના જ પીવાના પાણીનો મુખ્ય સ્ત્રોત રહે છે તે વિસ્તારોને આ વર્ષે ઉનાળામાં ભારે મુશ્કેલીનો સામનો કરવો પડશે.